Document ID: /fineweb-2-swissfilter-quality_10-filterrobots/filtered/01444.jsonl.gz/0

Tiedote 130/2014
3.6.2014
Evaluaatiotoimiston tehtävänä on arvioida GEFin rahoittamien hankkeiden tuloksellisuutta ja siten tukea rahaston toiminnan kehittämistä.Juha Uitto siirtyy tehtävään YK:n kehitysohjelman UNDP:n evaluaatiotoimiston varapääjohtajan paikalta.
Global Environment Facility GEFin tarkoituksena on auttaa kehitysmaita ja taloudellisessa siirtymävaiheessa olevia maita säilyttämään luonnon monimuotoisuutta, estämään maan eroosiota sekä auttaa maita toimenpiteissä ilmastonmuutoksen vastaisessa taistelussa. GEF toimii monien kansainvälisten ympäristösopimusten rahoitusmekanismina, ja sillä on 183 jäsenmaata.Viime viikolla Cancúnissa Meksikossa järjestetyssä johtokuntakokouksessa ja viidennessä yleiskokouksessa vahvistettiin GEFin kuudennen lisärahoituskierroksen tulos: yli 30 avunantajamaata lupasi rahastolle 3,2 miljardin euron lisärahoituksen vuosille 2014–2018.
Myös Suomi lisäsi rahoitustaan GEFille. Suomen rahoitus on yhteensä 65 miljoonaa euroa vuosina 2014–2018.Rahoituspaketti jatkaa edellisten lisärahoitusneuvottelujen luomalla kasvu-uralla ja on GEFin historian suurin. Kokonaispotista noin kolmasosa kohdistuu kehitysmaiden ilmastotoimiin. Myös rahoitus luonnon monimuotoisuuden ylläpitoon ja kemikaalien haittojen ehkäisyyn kasvaa.
GEFin rahoittaman ympäristötyön kokonaisarvo on monta kertaa rahaston antamaa perusrahoitusta suurempi, sillä GEF vastaa vain ohjelmien ja hankkeiden lisäkustannuksista. Muusta rahoituksesta vastaavat rahaston jäsenvaltiot, järjestöt ja yritykset.GEF on rahoittanut lähes 3 700 hanketta 165 maassa yhteensä noin 9,2 miljardilla eurolla vuodesta 1991 lähtien. Muu rahoitus on ollut yhteensä noin 43 miljardia euroa.
Lisätietoja: kansainvälisen ympäristöpolitiikan yksikön päällikkö Juha Pyykkö, puh. 0295 351 441, erikoistutkija Folke Sundman, puh. 0295 351 035, tarkastaja Johanna Pietikäinen, puh. 0295 351 030, <email-pii>